Di tɣerɣert xeddmen srir akked lkanun, lkanun yettili di rrif, s nnig n lkanun yettili udekkan srusun fell-as isɣaren. Γer teɣmart xeddmen takeddart n srir. Di lḥiḍ ufella xeddmen tikwatin, tterran deg-sent laḥwal s itteḍbaxen (am uḍajin) neɣ srusun deg-sent ayen yesεan azal sebεaden-t ɣef igardan, ɣer yidis udaynin xeddmen adebdar s lluḥ, srusen fell-as ikufan,sin ar tlata, ttağğan kan azal n webrid ttalin fell-as ɣer tkanna.